પૂર્વ કોંગ્રેસી નેતા શંકરસિંહ વાઘેલાના કોંગ્રેસ છોડ્યા બાદથી ભાજપમાં શરૂ થયેલી કોંગ્રેસના કાર્યકર્તાઓની ભરતી સતત ચાલુ રહી છે. જેમાં મોટા નેતાઓથી લઈને કાર્યકતાઓ જોડાઈ રહ્યા છે. કોંગ્રેસમાંથી રાજીનામુ આપીને 13 જેટલા ધારાસભ્યો ભાજપમાં જોડાઈ ચુક્યા છે. શંકરસિંહને બાદ કરીને તમામ કોંગ્રેસી નેતાઓ ભાજપમાં જોડ્યા છે. આગામી સમયમાં પણ આ પ્રક્રિયા ચાલુ રહે તેવી પુરી શક્યતા રહેલી છે. એક તરફ કોંગ્રેસના તેનાઓ એક પછી એક રાજીનામાં આપી ને તેની મુશ્કેલીમાં વધારો કરી રહ્યા છે ત્યારે બીજી તરફ ભાજપ ગુજરાત ગૌરવ યાત્રા કરીને ચૂંટણી પ્રચારમાં સક્રિય થઈ ગઈ છે.